Festivalnan na Aruba

Festivalnan na Aruba ta eventonan cultural, artistico y social cu ta wordo organisa durante henter aña na e isla di Aruba. Un festival ta wordo defini komo un celebracion publico, generalmente periodico, cu ta enfoca riba un tema specifico manera cultura, musica, tradicion, arte, gastronomia of historia. Festivalnan ta hunga un papel importante den e bida social y cultural di Aruba, y nan ta refleha e diversidad di influencianan Caribense, Latinoamericano y Europeo di e isla.

Ademas, varios concierto y festival grandi a forma parti di e identidad turistico di Aruba. Pa hopi aña eventonan manera Jazz & Latin Music Festival, Aruba Music Festival y Soul Beach Festival tabata atrae bishitante y a crea movemento economico real.Tito Laclé, Analisis: Isla di concierto of turismo di balor mas halto: Cua vision ta sirbi Aruba mehor?, NoticiaCla (6 di februari 2026) 

 Festivalnan cu ta tuma luga henter aña 
Bon Bini Festival
Bon Bini Festival un ta evento cultural cu ta tuma luga semanalmente na Fort Zoutman, Oranjestad. Tur diamars anochi, for di 7:00 pa 8:30, e festival ta presenta baile folclorico, musica di tambu y di caha di orgel, cuminda tradicional y artesania lokal. E evento ta orienta riba preservacion y difusion di e herencia cultural Arubano.

Carubbian Festival
Carubbian Festival ta un evento cultural cu ta tuma luga tur diahuebs anochi den e cayanan di centro di San Nicolas. E festival ta inclui presentacionnan di baile, desfile di trahenan di Carnaval, musica bibo y standnan cu arte, obra di man, pasaboca y platonan tradicional casero di cushina Caribense.Carrubian Festival Aruba

 Januari/Februari
Carnaval
Carnaval ta un di e celebracionnan cultural mas grandi na Aruba y ta dura varios siman.  E celebracion ta inclui paradanan grandi, fiestanan (jump-up) riba caya, competencianan di musica y eleccionnan di reina. Carnaval a cuminsa oficialmente na Aruba na 1954.

Festivalnan musical importante den marco di Carnaval ta:
 Festival di Tumba
 Aruba Caiso & Soca Monarch Festival
Ambos evento tin versionnan pa mucha y hoben, banda di e competencianan pa adulto.

 Maart 
Festival Un Canto na Nos Himno y Bandera
Un evento folclorico organisa door di Departamento di Cultura Aruba (DCA) den cuadro di celebracion di Dia di Himno y Bandera (18 di maart). Central den e festival ta un competencia di canto di musica tipico Arubano.

Flip Flop Festival
Flip Flip Festival ta un festival di musica riba playa cu ta tuma luga anualmente na fin di maart. E evento presenta DJ, banda y artistanan di rap y pop, y ta wordo realisa na Aruba Free Zone Arena na Oranjestad.Flip Flop Festival, batibleki.wheninaruba

 Juni 
Aruba Summer Music Festival
Aruba Summer Music Festival ta un festival di musica Latino cu ta wordo celebra fin di juni. E evento ta dura 2 dia y ta presenta artistanan local y internacional.

 September 
Aruba Art Fair
Aruba Airt Fair ta un evento di tres dia na San Nicolas cu ta celebra cultura, arte y comunidad. E festival ta inclui exposicionnan di arte den caya y den galeria, presentacionnan musical en bibo y benta di specialidadnan culinario.Discover the Aruba Art Fair 2026

 October 
Aruba Autentico Culinary Festival
Aruba Auténtico Culinary Festival ta wordo organisa den cuadro di e siman di restaurant. Durante un siman, un variedad di restaurant di Aruba ta bini hunto pa ofrece cada un “Authentic Menu”, cu ta pone enfoke riba gastronomia local cu un interpretacion creativo.

Playa Film Festival 
Desde 2021, Fundacion Cine Aruba ta organisa Playa Film Festival. E festival ta presenta screening di produccionnan local y di otro parti den Reino Hulandes durante tres dia, cu ta competi pa premio den diferente categoria. E festival ta inclui tambe tayer y charlanan.Playa Film Festival viert 50 jaar Volkslied en Vlag, eanews.com (21 october 2025 

Festival di Buki pa Mucha
Festival di Buki pa Mucha ta un serie di evento pa mucha, organisa anualmente pa Biblioteca Nacional Aruba. E festival ta enfoca riba stimula amor pa lesamento entre muchanan cu bishitanan di autor y ilustradornan di buki di mucha for di Caribe Hulandes y Hulanda.Festival di buki], Facebook

 November 
Festival Monumental di Caha di Orgel
Un evento cultural cu presentacionnan di caha di orgel den centro historico di Oranjestad.

 December 
Vibracion Cultural & Downtown Food & Art
E festival cu ta enfoca riba musica y arte, cu presentacionnan di artistanan local emergente cu ta interpreta composicionnan original. E evento ta inclui standnan di cuminda, bebida y artesania.Vibracion cultural, batibleki.wheninaruba.com

Festival di Dande
Festival di Dande ta un di e eventonan musical di mas grandi na Aruba, y ta tuma luga den e ultimo siman di december. Mas cu 50 cantante ta interpreta musica original y canticanan tradicional di Dande den cuadro di celebracion di Aña Nobo.

 Link externo 
 Website oficial di Stichting Maneho di Aruba su Carnaval (SMAC)
 Website oficial di Aruba Art Fair

Kategoria:Kultura
Kategoria:Aruba